open-index/open-wikipedia-markdown huggingface dataset:
IDVD

**iDVD** is ’n DVD-skeppingsprogrammatuurtoepassing wat deur Apple Inc. gemaak word vir Mac OS X.  iDVD laat die gebruiker toe om QuickTime-video’s, MP3-musiek en digitale foto’s tot ’n DVD toe te voeg wat dan op ’n kommersiële DVD-speler gespeel kan word.  Dit word dikwels gesien as die laaste stap van Apple se iLife-pakket deur die resultate van al die ander iLife-toepassings op ’n verwyderbare medium saam te vat.  Dit is vergelykbaar met Microsoft Windows se Windows DVD Maker.

## Beskikbaarheid 
Hoewel dit oorspronklik slegs beskikbaar was vir Macs met ’n SuperDrive is dit tot en met 2011 gratis saam met elke nuwe Mac versprei; van iDVD 6 en verder ondersteun Apple die moontlikheid om projekte met derdeparty optiese drywe te skryf.  iDVD word nie meer vooraf geïnstalleer op Mac wat uitkom met OS X 10.7 Lion nie en is nie meer in iLife ’11 wat van die Mac-toepwinkel afgelaai word nie, maar dit is nog deel van die verpakte weergawe van iLife ’11 wat beskikbaar is by die Apple-aanlynwinkel.

## Beskrywing 
Die program gebruik die konsep van temas om dit maklik te maak om DVD keuselysstelsels te skep.  Die temas het ‘neersitsones’ waarop video’s en foto’s neergesit kan word.  Die tema animeer outomaties die neersitsone indien nodig.  iDVD het 100 verskillende Apple-ontwerpte geanimeerde temas, baie met verskillende subkeuselyste wat ooreenstem met die hooftema vir addisionele inhoud soos hoofstukke of ander ekstras in breëbeeld 16:9 of standaard 4:3 formate.  Hierdie temas kan toegepas word op veelvuldige vlakke van ’n DVD.  Apple se beskrywing van iDVD meen dat dit met 150 temas verpak word maar daardie getal sluit subkeuselyste van elke tema in.

Die program integreer met die res van die iLife-pakket.  iMovie-projekte en iPhoto-skyfievertonings kan direk na iDVD uitgevoer word.  In die geval van iMovie-projekte word toneelkeuse-keuselyste outomaties geskep in ooreenstemming met hoofstukmerkers wat in iMovie gestel word.  Die toepassing het ook ’n ‘Media’-area wat toegang verleen tot die gebruiker se iTunes- en iPhoto-biblioteke en Films-vouer.  Daar is ook ’n kaart-uitsig wat ’n gebruiker die huidige projek in grafiese vorm laat sien.  ’n Ander eienskap is die vermoë om ’n benadering van die ‘TV-veilige area’ te toon (ou televisies sny dikwels gedeeltes van die video se buitenste gebiede uit).  iDVD sluit ook ’n ‘OneStep DVD’-funksie in wat outomaties die verbinde DV-videokamera terugspoel en ’n DVD skryf van die beeldmateriaal wat op die kasset is.

iDVD kan ook integreer met Final Cut Express en Final Cut Pro.

## Verskuilde ekstras 
Die iDVD-programmatuur kom met lettertipes wat nie geïnstalleer is nie om te verhoed dat dit by verstek beskikbaar is vir ander toepassings.  Die lettertipes lê hier:  /Programme/iDVD.app/Inhoud/Hulpbronne/Lettertipes/

## Weergawegeskiedenis 
## Verwysings 
## Eksterne skakels 
* Apple.com — iLife — iDVD
Bowerbirds

**Bowerbirds** is 'n Amerikaanse folkgroep vanuit Raleigh, Noord-Carolina wat in 2006 gevorm het. Die groep bestaan uit Philip Moore op stem en kitaar, Beth Tacular op trekklavier en stem, en Mark Paulson op viool en stem. Stewart Mason van *Allmusic* beskryf die groep se klank as "op die skeidslyn tussen die freak folk-kontingent gelei deur Devendra Banhard en Joanna Newsom en eenvoudige sonskynpop van Lavender Diamond". Bowerbirds se debuutalbum, *Hymns for a dark horse* wat in 2007 deur Burly Time Records vrygestel is, het gunstige kritiek ontvang.

## Diskografie 
* *Danger at sea* EP (2006)
* *Hymns for a dark horse* (2007)
* *Upper air* (2009)
* *The clearing* (2012)
* *Lost Souls* EP (2013)
* *Endless Chase: 2020 Singles* EP (2020)
* *Azaleas* EP (2020)

## Verwysings 
## Eksterne skakels 
* Amptelike webwerf
Egodokument

'n **Egodokument** is 'n geskrewe bron, maar dit kan ook 'n ander medium soos film wees, waarin iemand 'n persoonlike getuienis of herinnering aflê.

Die Nederlandse geskiedkundige Prof. Dr. Jacob Presser bedink die term 'egodocument' in die jare vyftig van die 20ste eeu. Jacob Presser was 'n voorstander van die persoonlike element in die geskiedenis; hy verwerp nie die gebruik van staaltjies in geskiedskrywing nie en vra juis meer aandag om persoonlike getuienisse. 

Vir Presser was dit 'n geriefsterm om al die informele dokumente van Jode tydens die Tweede Wêreldoorlog te omskryf:
* dagboeke 
* briewe 
* outobiografieë 
* biografieë 
* mémoires
* reisverhale en 
* onderhoude. 
Uit hierdie egodokumente, wat 'n ooggetuieverslag van die Holocaust was, kon Presser 'n hele geskiedenis van vervolging en verwoesting aflei. 

## Verwysings
Palmerston

**Palmerston** kan verwys na:

*Palmerston, Noordelike Gebied in Australië.
*Palmerston, Nieu-Seeland
*Palmerston, Ontario in Kanada.
Palmerston, Noordelike Gebied

**Palmerston** is die tweede grootste nedersetting in die Noordelike Gebied, in Australië. Die nedersetting is in 1981 gestig en het in 2011 ongeveer 35 duisend inwoners.
WACS

**WACS** (West Africa Cable System) is 'n optiese vesel-onderwaterkabel wat Suid-Afrika met die wêreld verbind via die weskus van Afrika. Die kabel is in diens gestel op 11 Mei 2012. 

## Tegniese besonderhede 
Die kabels is 14,500&nbsp;km lank met 'n vermoë van 5,1 terabis per sekonde en het $650&nbsp;miljoen gekos. Die kabel behoort aan 'n konsortium van veertien maatskappye, onder andere MTN, Neotel, Vodacom en Broadband Infraco. 

## Bron 
* Rapport *Wacs brei vermoë uit*. 13 Mei 2012
ITU

duimnael|Kenteken van die Internasionale Telekommunikasie Unie
duimnael|Streke van die ITU:

Die **Internasionale Telekommunikasie Unie** (**ITU**), oorspronklik gestig in 1865, is 'n spesialisagentskap onder beheer van die Verenigde Nasies wat die inligting- en kommunikasietegnologie (IKT)-standaarde beheer. Hulle ken globaal radiospektrum en satellietwentelbane toe, ontwikkel standaarde wat verseker dat netwerke en tegnologie foutloos verbind en streef daarna om die hele wêreld te verbind via kommunikasietegnologie.

Die ITU bestaan uit drie komitees:
* ITU-R: Radiokommunikasie
* ITU-T: Standaarde
* ITU-D: Ontwikkeling

Die ITU se hoofkantoor is in Genève, Switserland. Daar is tans 193 lidlande van die ITU. Suid-Afrika se bande met die ITU dateer van 1881 toe die Britse Kaapkolonie by die organisasie aangesluit het.

## Verwysings 
## Eksterne skakels 
*        Amptelike webwerf
*
Rugby League Park

**Rugby League Park** (ook bekend as **Christchurchstadion**) is 'n stadion in Christchurch, Nieu-Seeland, wat vir rugby en rugby league aangewend word. Die stadion was vroeër bekend as die **Addington Skougronde** en word besit deur die Canterbury Rugby League.

Rugby League Park het ernstige skade gekry tydens die Christchurch-aardbewing in Februarie 2011 en was gesluit tot 24 Maart 2012.

Na die aardbewing moes die pawiljoene afgebreek word. Die AMI-stadion, die hoofsportgronde in Christchurch, het egter heelwat meer skade gely. As tydelike vervanging vir die stad is Rugby League Park opgegradeer na 18&nbsp;000 sitplekke in Maart 2012 met ’n moontlike uitbreiding na 26&nbsp;000 vir groot wedstryde. Die gevolg was dat die Crusaders hul basis na Rugby League Park verskuif het vir die 2012 Superrugbyseisoen. Die stadion sou ook die gasheer wees van ’n All Black-wedstryd en ’n wedstryd van die Wellington Phoenix.

## Wedstryde 
### Rugbyliga-toetswedstryde 
## Verwysings 
## Eksterne skakels
Soldeersel

[duimnael|regs|250px|Soldeerdraad vir [elektronika]]
duimnael|regs|250px|Soldeerstrokies vir juweliersware
[duimnael|regs|250px|Soldeerwerk op 'n [gedrukte stroombaan.]]
duimnael|regs|250px|Soldeerwerk op gebrandskilderde glas
[duimnael|regs|250px|[Soldeerpasta gedruk op 'n gedrukte stroombaan]]

**Soldeersel** is 'n metaal allooi, met 'n lae smeltpunt, wat gebruik word om twee of meer metaaloppervalktes, met 'n hoër smeltpunt, aan mekaar vas te heg.

## Verskillende Soorte Soldeersel 
Soldeersel is beskikbaar in verskeie vorms:
* Soldeerdraad
* Soldeerpasta
* Soldeerstawe
* Soldeerstrokies
* Soldeerblokkies
* Gevormde soldeersel

## Gebruike 
Soldeersel word algemeen gebruik in die maak van juweliersware, ammunisie, elektronika, gebrandskilderde glas, metaal tuinmeubels, asook in loodgieterswerk.

## Sien ook 
* Elektronika
* Metallurgie
* Allooi
* Woods-metaal

## Bronnelys 
* *The Basics of Soldering* (1993). Outeur: Armin Rahn. Uitgewer: Wiley-Interscience. 

## Eksterne skakels 
* Solder Alloy Information 
* How to Solder
*
Soldeerpasta

duimnael|regs|250px|Soldeerpasta gedruk op 'n gedrukte stroombaan

**Soldeerpasta** bestaan uit klein metaaldeeltjies wat met 'n vloeimiddel gemeng is, en word in oppervlakmontering gebruik om elektroniese komponente aan 'n gedrukte stroombaan te soldeer.     
  
## Sien ook 
* Elektronika
* Metallurgie
* Allooi
* Soldeersel

## Bronnelys 
* Tarr, Martin "Solder paste basics"  *Online postgraduate courses for the electronics industry.* University of Bolton.

## Eksterne skakels 
* An overview of how to apply solder paste and reduce rework and post-assembly problems 
*How to use solder paste
Débora Falabella

**Débora Falabella** (22 Februarie 1979- ), gebore **Débora Lima Falabella** in Belo Horizonte, is 'n Brasiliaanse aktrise.

## Eksterne skakels 
* http://www.imdb.com/name/nm0265823/
Oliestoei

duimnael|250px|Oliestoeiers in Turkye.
**Oliestoei** (Turks: *yağlı güreş*), ook bekend as **Turkse stoei**, is die nasionale sport in Turkye. Dit word so genoem omdat die stoeier sy hele lyf met olyfolie bedek. Die stoeiers word *pehlivan* genoem (van Persies: پهلوان of *pehlevān*; "held" of "kampioen") en dra ’n leerbroek, wat ’n *kisbet* (soms *kispet*) genoem word. Dit word tradisioneel van die vel van waterbuffels gemaak, maar deesdae van kalfsleer.

In die Ottomaanse Ryk het stoeiers die gevegkuns in spesiale skole, *tekke*, geleer. Dit was nie net sportskole nie, maar ook geestelike sentrums.

Anders as by Olimpiese stoei, kan ’n oliestoeigeveg gewen word deur die hand deur die teenstander se kisbet te steek en hom so vas te pen. So ’n wen word *paça kazık* genoem. Gevegte het oorspronklik nie ’n maksimum tydsduur gehad nie en dit kon dus ’n dag of twee lank aanhou totdat die een stoeier wen, maar sedert 1975 is die tydsduur vasgestel op ’n maksimum van 40 minute of 30 minute, na gelang van die kategorie. As daar in dié tyd nie ’n wenner is nie, word vir ’n verdere 15 of 10 minute gestoei. In dié tyd word punte toegeken en telling gehou om die wenner te bepaal.

Stoeiers smeer mekaar voor die tyd met olie as ’n teken van balans en wedersydse respek. As een stoeier ’n ouer een klop, soen hy dié se hand (’n teken van respek teenoor ouer mense in Turkye).

Wedstryde word deur die jaar oral in Turkye gehou, maar in die vroeë somer van elke jaar kom sowat 1&nbsp;000 deelnemers in Edirne in Turkye bymekaar vir die jaarlikse Kırkpınar-stoeitoernooi van drie dae om te bepaal wie die *baspehlivan* ("hoofstoeier") van Turkye is. Dié toernooi, wat sedert 1362 gehou word, is waarskynlik die oudste aaneenlopende sportkompetisie in die wêreld.

Kompetisies word ook in Griekeland gehou. In die afgelope tyd het dit ook veld gewen in ander lande, veral Nederland en Japan.

## Verwysings 
## Eksterne skakels 
* Foto's deur Michael Craig 
* Kırkpınar Nuus  
* Kırkpınar 
* Tarihi Kırkpınar Yağlı Güreşleri 
* Yagli Gures en Kirkpinar

* 15px Hierdie artikel is vertaal uit die Engelse Wikipedia
Erfenishulpbron

'n **Erfenishulpbron** is 'n plek, 'n voorwerp of 'n onaantasbare erfenis van kulturele belang vir huidige en toekomstige geslagte. Erfenishulpbronne in Suid-Afrika word bestuur en beskerm in gevolge van die Wet op Nasionale Erfenishulpbronne (25/1999).

## Wetgewing in Suid-Afrika 
Die Suid-Afrikaanse Erfenishulpbronagentskap (SAEHA) is 'n statutêre organisasie wat gestig is onder die Wet op Nasionale Erfenishulpbronne (25/1999) as die nasionale administratiewe liggaam wat verantwoordelik is vir die bewaring van Suid-Afrika se kulturele erfenishulpbronne. 

## Bewaringskategorieë volgens die Wet op Nasionale Erfenishulpbronne 
* Nasionale erfenisterreine en Provinsiale erfenisterreine
* Beskermde gebiede
* Voorwaardelike beskerming
* Erfenisregisters
* Erfenisgebiede
* Erfenisvoorwerpe
* Strukture ouer as 60 jaar
* Begraafplase en grafte
* Fossiele (paleontologie)
* Rotskuns
* Argeologie
* Beheer op die uitvoer van erfenisvoorwerpe
* Ontasbare erfenis
* Historiese skeepswrakke en kulturele erfgoed onder water 
 
## Sien ook 
* Nasionale erfenisterreine van Suid-Afrika
* Suid-Afrikaanse Erfenishulpbronagentskap

## Eksterne skakels 
* Suid-Afrikaanse Erfenishulpbronagentskap
* Erfenis Suid-Afrika
* Die Erfenisstigting
* SAEHA Lys van erfenisterreine en erfenisregisters in Suid-Afrika 
* SAEHA Databasis vir erfenisterreine, voorwerpe en skeepswrakke in Suid-Afrika 

## Bronnelys 
* *Wet op Nasionale Erfenishulpbronne* (25/1999) 

## Verwysings
Privaatskool Swakopmund

Die **Privatschule Swakopmund/Private School Swakopmund (PSS)** is 'n selfstandige, privaatskool op die Namibiese kusdorp Swakopmund wat onderrig bied in Duits of Engels aan leerders van graad een tot sewe en van graad agt tot twaalf in Engels, maar met Duits hetsy as moeder- of vreemde taal as 'n verpligte vak.

Die PSS het ontstaan weens 'n behoefte van die Duitssprekende inwoners van die dorp om 'n skool te hê waar hulle kinders steeds in hul moedertaal onderrig kan word nadat die Namibiese regering ná onafhanklikheid in 1990 weggedoen het met alle sekondêre onderwys in tale buiten Engels; trouens, moedertaalonderrig in staatskole word net tot die derde graad aangebied. Die eertydse Deutsche Oberschule Swakopmund het byvoorbeeld die Engelstalige Namib High School geword en so 'n einde gebring aan die jarelange praktyk dat Duitssprekende leerders tot minstens in hulle negende jaar in hulle moedertaal onderrig kon word, waarna hulle óf in Engels óf in Afrikaans onderrig is tot matriek. 

Die skool strewe daarna om klasse daar te stel van nie meer as sowat 22 leerders nie, sodat veral leerders wat intellektueel benadeel is, individuele aandag kan kry. Die skool tref ook die nodige maatreëls om leerders voor te berei op die uitdagings van die tegnologie wat die samelewing vandag kenmerk.

## Eksterne skakels 
* Die skool se webtuiste
Olga Grjasnowa

200px
**Olga Grjasnowa**

**Duitse skryfster**

----

**Debuutroman**
*Der Russe ist einer, der Birken liebt*

**Olga Grjasnowa** (* 14 November 1984 in Bakoe, Azerbeidjan) is 'n Duitse skryfster. Sy woon in Berlyn.

## Lewe 
Olga Grjasnowa se pa was in die Sowjetunie as juris, haar ma as musiekwetenskaplike werksaam. In 1996 het die gesin as sogenaamde kontingent-vlugtelinge na Duitsland geëmigreer en hulle in die deelstaat Hesse gevestig. Hier het Olga op die ouderdom van elf Duits aangeleer en in Frankfurt am Main die Duitse matriekeksamen (*Abitur*) geskryf.

Vanaf 2005 het sy aanvanklik kunsgeskiedenis en Slawistiek aan die Georg-August-universiteit in Göttingen, Nedersakse, gestudeer en daarna in Leipzig 'n kursus in Literêre skryfwerk by die Duitse Literatuurinstituut gevolg. Hier het sy in 2010 haar B.A.-graad behaal. Sy het met studies in Pole, Rusland en Israel voortgegaan en studeer tans Danswetenskappe aan die Vrye Universiteit te Berlyn.

## Literêre loopbaan 
Olga Grjasnowa het in 2007 in Oostenryk aan die „Klagenfurter Literaturkurs“ deelgeneem. In die volgende jaar het sy 'n beurs van die Rosa-Luxemburg-stigting ontvang en was in 2010 'n deelnemer by die Jürgen-Ponto-skryfwerkwinkel. In dieselfde jaar is haar debuut-toneelstuk *Mitfühlende Deutsche* met die *Wiener Wortstätten* se dramaprys bekroon. In 2011 het sy die Robert Bosch-stigting se "Grensganger-beurs" ontvang om navorsing in Azerbeidjan te kan doen.

Grjasnowa het van haar literêre werk in tydskrifte en antologieë gepubliseer. Haar debuutroman *Der Russe ist einer, der Birken liebt* ("Die Rus is iemand wat van beukebome hou"), waaraan sy drie jaar gewerk het, was in 2012 'n onmiddellike sukses wat deur literêre kritici in 'n verskeidenheid feuilletons gewaardeer is. In hierdie roman het sy haar eie ervarings as vlugtelingskind in Duitsland, soos byvoorbeeld haar moeilikhede met vreemde kulturele kodes, maar ook dié van ander mense soos ooggetuies van die pogroms teen Armeniërs in 1991 in Bakoe, verwerk.

Olga Grjasnowa stel daarnaas in interdissiplinêre mediakuns belang. Binne die bestek van die projek *Ansichtssache*, wat in 2009 deur die Robert Bosch-stigting en die Goethe Instituut in die Poolse stad Łódź georganiseer is, is een van haar kortfilmdraaiboeke verfilm.

## Bronnelys 
* *Der Russe ist einer, der Birken liebt*, Hanser, München 2012  
* Oudioboek: Hörbuch Verlag, Hamburg 2012, .

## Verwysings 
## Notas 
## Eksterne skakels 
* Olga Grjasnowa in Perlentaucher 

;Media

* *Olga Grjasnowa as verslaggewer vir die Duitse televisienetwerk ARD in Bakoe, Azerbeidjan - gasheerstad van die Eurovision-sangfees 2012* 
* *Olga Grjasnowa lees uit haar boek "Der Russe ist einer, der Birken liebt"*
P2 (voorafvervaardigde woonstelgebou)

[duimnael|regs|'n Gerenoveerde voorafvervaardigde woonstelgebou P2/10 in [Berlyn]]

**P2** is die afkorting vir 'n tipe woonstelgebou wat in die Duitse Demokratiese Republiek (DDR) van voorafvervaardigde betonpanele gebou is. Die "P" verwys na die draende mure wat parallel met die buitefasades geplaas is, terwyl die syfer "2" beteken dat daar twee trapopgange na die verskillende verdiepings is. Die tweede syfer, soos in *P2/10*, dui die aantal verdiepings aan.

Die eerste woonstelblok, wat op industriële manier van voorafvervaardigde betonpanele gebou is, het in 1964 as eksperimentele gebou in die Berlynse stadsdistrik Lichtenberg ontstaan en is intussen tot monument verklaar. Later is met die stelselmatige oprigting van hierdie soort woonstelgeboue begin, waarby die aantal verdiepings gevarieer het en ook wigvormige grondplanne vir geboë woonstelblokke ontwerp is.

## Eksterne skakels 
**Fotogalery**
* *www.bpb.de: P2-Plattenbau - tien style van meubilering en interieur*
Hoensbroek

**Hoensbroek** is 'n stad in die Nederlandse munisipaliteit Heerlen, geleë in die provinsie Limburg. Die plek het 19&nbsp;915 inwoners in 2012 en het 'n bekende kasteel binne sy stadsgrense: Kasteel Hoensbroek. In 2011 was hierdie kasteel die mees besoekte museum in die provinsie.

Die stad het ook twee kerke, verskillende skole en verenigings. Hoensbroek lê aan die provinsiale weg N298 en het op dié manier 'n direkte verbinding met die stad Heerlen in die suide en Brunssum in die noorde.
Postkoloniale desillusie

**Postkoloniale desillusie**, ook **postkoloniale ontnugtering** is 'n verwysing na een van die jongste literêre strominge in Afrikaans wat onder postkoloniale tekste gekategoriseer word.

Hierdie stroming behels die uitbeelding van 'n ru teleurstelling in die destydse postapartheid-droom van die 1990's (met Nelson Mandela aan bewind) wat nie bewaarheid is nie. Hierdie *droom* behels die versoening van alle rasse en 'n beter toekoms waar almal in harmonie sal saamverkeer.

Deur toenemende plaasmoorde, bendegeweld en ander geweldsmisdaad, rassehaat, haatspraak, dwelmmisbruik, voorstedelike verval, werkloosheid, korrupsie, nepotisme, swak dienslewering, losbandigheid, armoede, vigs, xenofobie, regstellende aksie, ineenstorting van strukture en organisasies wat sekerheid en stabiliteit gehandhaaf het, ekologiese agteruitgang, breinkwyn (*braindrain*), die stigmatisering en kollektiewe skuldgevoel van die Afrikaner, die kwyn van Afrikaans en inheemse tale deur Engels wat die botoon voer – ontaard hierdie *heilstaat*-droom in 'n nagmerrie.

Omrede postkoloniale tekste ten doel het om stem te gee aan die onderdruktes en gemarginaliseerdes, word die Afrikaner as een van dié aan die woord gestel.

Gewoonlik is die hoofkarakter 'n Afrikanerman en heteroseksuele patriarg in sy laat-dertigs of vroeë veertigs met dienspligervaring van tydens die Grensoorlog (van die 1980's) agter die blad. Die ligging in die verhale speel gewoonlik in die Kaap af (tot so ver as Stellenbosch), omrede dit as die simboliese geboorteplek van die Afrikanerdom beskou word. Gesinne is disfunksioneel en verbrokkel. Rassespanning word nie vooropgestel nie, maar rassisme kom wel in die romans voor, hoewel blankes en bruinmense solidariteit vertoon en (seksuele) liefde oor die kleurgrens niks ongewoon is nie. Al die bogenoemde nagmerrie-elemente word in die verhale eksplisiet uitgebeeld. Ook is daar 'n oop einde in die verhaal: een daad of doelwit is wel bereik, maar die verval van die Suid-Afrikaanse samelewing en die karakter se eie probleme kan eenvoudig nie gestop of verminder word nie.

Hierdie genre kan ook as 'n uitvloeisel van die Grensliteratuur beskou word.
Hier word die oudsoldaat ontnugter met die besef dat sy deelname aan die destydse Bosoorlog / Grensoorlog (1965 – April 1989) bykans geen waarde meer het nie, behalwe dat hierdie verworwe krygskennis nou ingespan moet word in sy daaglikse stryd om oorlewing.

## Voorbeelde van literêre tekste 
* *Die Buiteveld*, John Miles.(2003)
* *Donkermaan*, André P. Brink (2001)
* *Horrelpoot*, Eben Venter. (2006)
* *Miskruier*, Jaco Botha. (2005)
* *Oemkhonto van die nasie*, Piet Haasbroek. (2001)
* ''Om na 'n wit plafon te staar*, Jaco Kirsten. (2009)

## Bron 
* Roos, Henriette. 2007. Onweerswolke oor die Wes-Kaap. Lokale onrus en globale "malaise" in resente Suid-Afrikaanse prosatekste. *Stilet'' XIX(2): 118-133.
NAMPO Oesdag

**NAMPO Oesdag** is een van die grootste privaatgeorganiseerde uitstallings in die wêreld en is die grootste landbou-, masjienerie- en veeskou in die suidelike halfrond. Dit word jaarliks ​in Mei naby Bothaville in die Vrystaat gehou. Die skou lok jaarliks meer as 680 uitstallers en meer as 75 000 besoekers.

## Geskiedenis 
Die eerste NAMPO-skou is op die plaas Donkerhoek, naby Bloemfontein, gehou in 1967. In die daaropvolgende jare is die skou op verskeie plase gehou, totdat die skou in 1974 groot genoeg geword het vir 'n permanente tuiste by NAMPO-park naby Bothaville.

## Sien Ook 
* Landbou
* Landbou in Suid-Afrika
* Bothaville

## Eksterne Skakels 
* NAMPO Oesdag webwerf
* AGRI SA webwerf

## Verwysings
Middel-Europese Tyd

**Middel-Europese Tyd** (MET) (Engels: *CET* vir *C*entral *E*uropean *T*ime) is 'n tydsone wat een uur voor UTC is (UTC+1). Die meeste Europese lande val in hierdie tydsone. In die somer skakel hierdie lande oor na MEST, Middel-Europese Somertyd, UTC+2 (in  Engels *CEST,* *Central European Summer Time*).

Die teoretiese sone van Midde-Europese Tyd loop vanaf 7,5° oosterlengte tot 22,5° oosterlengte.

Die lande wat MET gebruik is:

## Lande buite die geografiese MET 
Europese lande wat Middel-Europese Tyd gebruik, maar geografies in die Wes-Europese Tydsone lê is:
* 
* 
* 
* 
* 
* 
* 
In Mei 1940 word Middel-Europese Tyd in Nederland, België, Luxemburg en Frankryk deur die Duitse besetting ingevoer. Na die besetting word die situasie gehandhaaf. Spanje gebruik MET sedert 1946.

## Eksterne skakels 
*  ISO-standaard 8601: Numeric representation of Dates and Time
Rijksmonument

[duimnael|regs|200px|Die teken wat in [Den Haag die monumentstatus aandui.]]

'n **Rijksmonument** (letterlik *ryksmonument* in Afrikaans) is in Nederland 'n saak ((oorblyfsel van 'n) bouwerk of objek) wat van algemene belang is weens die skoonheid, die betekenis vir die wetenskap of die kultuurhistoriese waarde daarvan. 'n Monument moet minstens 50 jaar oud wees vir opname.

Amsterdam het tans die meeste ryksmonumente (7&nbsp;385).
Riaan Smit

**Riaan Smit** (gebore in Springs, 28 April 1984) is 'n rugbyspeler wat vir die Vrystaat Cheetahs in die Curriebeker en die Cheetahs in die Superrugbykompetisie rugby speel.  Hy het ook al vir die Luiperds, die Pumas, die Griffons en die Valke uitgedraf.

Smit het in 2014 aangekondig dat hy ’n kontrak met die Franse klub Oyonnax geteken het.

## Eksterne skakels 
*Smit se profiel op www.itsrugby.co.uk
Droëwors

duimnael|regs|300px|'n Stukkie droëwors.

**Droëwors** is 'n eg Suid-Afrikaanse peuselkos wat op die tradisionele koljander-gekruide boerewors gebaseer is.  Dit word gewoonlik van dunner wors, eerder as die dikker soort gemaak, omrede die dunner wors vinniger droog word en dus nie so maklik bederf voordat dit gepreserveer word nie. Dikker droëwors word gewoonlik plat gedruk sodat dit 'n groter oppervlakte het om makliker uit te droog.

Die resep vir droëwors is soortgelyk aan die van boerewors, alhoewel vark- en kalfsvleis gewoonlik met beesvleis vervang word, omdat die vet van eersgenoemde kan bederf as dit gedroog word. Skaapderms vervang die varkderms wat in boerewors gebruik word. Ná die drogingsproses kan die droëwors in onverkoelde areas gestoor word.

Droëwors is ongewoon onder ander gedroogde vleise omdat dit vinnig in warm, droë toestande gedroog word in teenstelling met tradisionele Italiaanse ingelegde salami, wat stadig in relatief koue en vogtige toestande gedroog word. 'n Verdere verskil is dat droëwors nie ingelegmiddels, soos in tradisionele ingelegde wors, bevat nie. 'n Direkte gevolg hiervan is dat droëwors nie in vogtige toestande geberg kan word nie, omrede dit maklik muf.

## Sien ook 
* Biltong
* Boerewors

## Eksterne skakels 
* Resep op boerekos.com 
* Kookkuns.com se resep

## Verwysings
Stampmielies

duimnael|regs|Emmers vol stampmielies.

**Stampmielies** is mielies waarvan die doppe afgestamp is in 'n stampblok. Stampmielies kan gekook, gebraai of as 'n bykos bedien word. Noesj (uMngqusho) is 'n gunsteling tradisionele gereg van die Xhosa-mense in Suid-Afrika, gemaak van stampmielies en bone.

## Sien Ook 
* Mielie

## Bronne 
* Kaboemielies versus stampmielies - besoek: 20 Mei 2012
* Samp - definition  - besoek: 20 Mei 2012
* Umngqusho   - besoek: 20 Mei 2012
* General Info On South African Cuisine  - besoek: 20 Mei 2012
Koljander

**Koljander** (*Coriandrum sativum*) is 'n eenjarige krui en spesery wat oorspronklik in die Suidelike Europa en Noord-Afrika tot in Suidwes-Asië voorgekom het. Beide die blare (wat soms *cilantro* of *dhania* genoem word) en sade word gebruik om smaak aan kerriegeregte, souse en slaai te gee. Alle dele van die plant is eetbaar, maar die vars blare en die gedroogde sade is die dele wat tradisioneel gebruik word in die kombuis.

Die meeste mense ervaar die smaak van koljanderblare as 'n suurlemoen/lemmetjie smaak, maar 'n kleiner groep van ongeveer 4-14% van die mense wat getoets word, dink die blare smaak soos bad seep.

## Geskiedenis 
Alhoewel inheems aan Iran, groei koljander wild oor 'n wye gebied van Wes-Asië en Suid-Europa, wat die kommentaar laat ontstaan: "Dit is moeilik om presies te definieer waar hierdie plant wild is en waar dit pas onlangs gevestig is." 

Koljander is 'n hoofbestanddeel in Indiese en Thaise kookkuns. Dit word ook algemeen in boerekosgeregte (soos boerewors en droëwors) gebruik. 

## Verwysings
## Eksterne skakels 
*
Morelos

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Morelos*("Vrye en onafhanklike staat van Morelos")
|-
|colspan="2" style="text-align:center;" | Leuse:*Tierra de Libertad y Trabajo*("Land van Vryheid en arbeid")*La Tierra volverá A quienes La Trabajan Con Sus manos*("Die aarde sal terugkeer na diegene wat met sy hande werk")
|-
|colspan="2" style="text-align:center;" | Volkslied:*La Marcha Morelense*("Die Maart van Morelos")
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Cuernavaca
|-
| style="white-space: nowrap;" | **Grootste stad**
| style="white-space: nowrap;" | Cuernavaca
|-
| style="white-space: nowrap;" | **Munisipaliteite**
| style="white-space: nowrap;" | 33
|-
| style="white-space: nowrap;" | **Oppervlakte**
| style="white-space: nowrap;" | 4&nbsp;893 km² (30ste)
|-
| style="white-space: nowrap;" | **Hoogste punt**
| style="white-space: nowrap;" | Popocatépetl (5&nbsp;500 m)
|-
| style="white-space: nowrap;" | **Bevolking** (2010)&nbsp; - Totaal &nbsp; - Digtheid
| style="white-space: nowrap;" | 1&nbsp;777&nbsp;227 (23ste)360 inw./km² (2de)
|-
| style="white-space: nowrap;" | **Demoniem**
| style="white-space: nowrap;" | Morelense
|-
| style="white-space: nowrap;" | **Goewerneur**
| style="white-space: nowrap;" | Marco Antonio Adame (PAN)
|-
| style="white-space: nowrap;" | **Senators**
| style="white-space: nowrap;" | Adrián Rivera Pérez (PAN)Martha Leticia Rivera (PAN)Graco Ramírez (PRD)
|-
| style="white-space: nowrap;" | **Stigting**
| style="white-space: nowrap;" | 17 April 1869 (27ste)
|-
| style="white-space: nowrap;" | **MOI** (2010)
| style="white-space: nowrap;" | 0,837 –  (14de)
|-
| style="white-space: nowrap;" | **BBP (KKP** (2010)&nbsp; - Totaal&nbsp; - Per capita
| style="white-space: nowrap;" | 7&nbsp;557&nbsp;552,97 VSA-$42&nbsp;643 VSA-$
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | CST (UTC−6)CDT (UTC−5)
|-
| style="white-space: nowrap;" | **Poskode**
| style="white-space: nowrap;" | 62
|-
| style="white-space: nowrap;" | **ISO 3166-2**
| style="white-space: nowrap;" | MX-MOR
|-
| style="white-space: nowrap;" | **Amptelike webwerf**
| style="white-space: nowrap;" | morelos.gob.mx
|}

**Morelos** (uitgespreek [moˈɾelos]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.

* Hoofstad (en grootste stad): Cuernavaca
* Oppervlakte: 4&nbsp;893 km²
* Bevolking: 1&nbsp;777&nbsp;227 (2010 sensus)

## Verwysings 
## Eksterne skakels 
*  Amptelike webwerf
Wes-Europese Tyd

**Wes-Europese Tyd** (WET) (Engels: *WET* vir *W*est *E*uropean *T*ime) is 'n tydsone wat saam met Gekoördineerde Universele Tyd val, met ander woorde UTC+0. 'n Deel van Wes-Europa val in hierdie tydsone. Hierdie tydsone beslaan die gebied van 7,5° westerlengte tot 7,5° oosterlengte.

## Lande 
Die lande en territoria wat in hul geheel Wes-Europese Tyd gebruik is:
* Faroëreilande
* Ierland
* Kanaaleilande
* Man
* Verenigde Koninkryk
* Ysland

Lande waarin Wes-Europese tyd op 'n deel van hulle grondgebied gebruik word:
* Groenland (omgewing van Danmarkshavn)
* Portugal (vasteland en die Madeira-argipel)
* Spanje (Kanariese Eilande)

Behalwe vir Ysland, gebruik al hierdie lande in die somermaande Wes-Europese Somertyd. Verskeie lande in Wes-Afrika val onder dieselfde tydsone, maar hulle verwys nie daarna as Wes-Europese Tyd nie.

Europese lande wat geografies binne die Wes-Europese tydsone lê, maar Middel-Europese Tyd gebruik, is:
*Andorra
*België
*Frankryk
*Luxemburg
*Monaco
*Nederland
*Spanje
Bloukuifloerie

Die **bloukuifloerie** (*Musophaga porphyreolopha*; Engels: *Purple-crested Turaco*) is 'n voël wat 43&nbsp;cm lank word. Dié treffende voëls kom redelik algemeen voor en in die Mpumalangase laeveld sal hulle dig beboomde tuine besoek. Hulle word meestal in pare of klein groepies gesien, maar is nie maklik om dop te hou nie aangesien hulle geneig is om in die digte blaredak te bly en van tak tot tak te spring, eerder as om lang ente te vlieg. 

Dit is die nasionale voël van Eswatini.

## Algemeen 
* **Beskrywing:** Die bloukuifloerie is donkerder as die baie groen Knysnaloerie. Dit word van laasgenoemde onderskei aan die pers kuif, wat gewoonlik swart voorkom, en aan die afwesigheid van die wit om die oë en aan die kuif. Hierdie spesie is, soos die Knysnaloerie, baie sku en word gewoonlik net gesien wanneer dit van boom tot boom spring en die rooi aan die vlerke baie opvallend is. Jong voël lyk soos volwassene, net valer.
* **Habitat:** Kus- en rivier woude en breëblaarboswêreld.
* **Status:** Algemene standvoël.
* **Soortgelyke spesie:** Knysnaloerie, rooikuifloerie.
* **Roep:** 'n Harde ‘Kok-kok-kok-kok’.
* **Dieet:** Hoofsaaklik vrugte; die kleintjies word ongewerwelde diere gevoer.

## Broeigewoontes 
* **Plek:** In 'n boom, ruigte of klimop, gewoonlik minder as vyf meter bo die grond.
* **Nes:** Die nes bestaan uit 'n stokkiesplatform.
* **Seisoen:** Oktober tot Januarie.
* **Getal eiers:** 1-4.
* **Broeitydperk:** Sowat 23 dae.
* **Kuikenstadium:** Sowat 25-30 dae, maar slegs 10 dae daarna bobaas vlieërs.

## In die tuin 
* **Habitat:** 'n Goed gevestigde blaredak-habitat in die tuin sal hierdie pragtige skugter loeries lok. Hulle is lief vir bad, en sal geredelik enige water in die eksklusiewe gebied gebruik, waar hulle veilig voël.
* **Kosvereistes:** Vrugte van die blaredakke van verskeie bome sal díe voël lok. Baie lief vir die uitheemse Luisboom (*Solanum mauritianum*), Essenhout (*Ekebergia capensis*), Waterbessie (*Syzygium cordatum*), Jakkelsbessie (*Diospyros mespiliformis*), en Wildevye (*Ficus*-spesies). Hulle eet ook aangeplante vrugte, soos koejawels en moerbeie. Vrugte kan in die eksklusiewe gebied aangebied word.
* **Nesmaak:** Bome, veral doringbome, wat klimoppe of parasitiese plante steun, is die voël se geliefkoosde nesmaakplekke.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Bylpik

duimnael|regs|'n Bylpik in 'n grasperk

'n **Bylpik** is 'n veelsydige stuk handgereedskap en word gebruik om te grawe en te kap, soortgelyk aan 'n pik. Dit het 'n lang steel en 'n stewige kop, wat 'n bylblad en 'n dissel (**snybylpik**) of 'n pik en 'n dissel (**kapbylpik**) kombineer.

## Beskrywing 
'n Bylpik het 'n steel, gewoonlik van hout, wat ongeveer 'n meter lank is. Die kop het twee punte, teenoor mekaar, en word geskei deur 'n oog in die middel; die kop van 'n bylpik weeg gewoonlik 1,5-3 kilogram. Die dissel word soms skerpgemaak, maar nie die pik nie; dit word meestal reghoekig eerder as skuins afgesny. Dit kan ook gebruik word om gate te grawe om in te plant en is besonder nuttig waar daar 'n dik laag saamgepakte sooie is.

## Geskiedenis 
Bylpikke het 'n lang geskiedenis as 'n eenvoudige maar doeltreffende werktuig. Hulle vorm is reeds teen die Bronstyd in Klein-Asië en Antieke Griekeland vasgestel, en bylpikke was die stuk gereedskap wat die algemeenste in Bisantynse manuskripte van Hesiodos se *Werke en dae* verskyn.

Bylpikke wat van horing gemaak is, verskyn in die Laat-Mesolitiese tydperk in die Britse Eilande. Hulle is waarskynlik hoofsaaklik gebruik om te grawe en is moontlik verwant aan die opkoms van landbou. Bylpikke wat van walvisbeen gemaak is, is gebruik vir take soos die opsny van walviskarkasse deur die mense van Skotland en die Inuïete.

## Sien ook 
* Ysbyl

## Verwysings
Handgereedskap

duimnael|regs|300px|Gereedskapskas met handgereedskap.

**Handgereedskap** is gereedskap wat gebruik word om werk te verrig aan 'n materiaal of 'n fisiese stelsel deur net die hande te gebruik. Handgereedskap kan gebruik word deur 'n mens se krag te gebruik, of elektriese krag. Omtrent elke soort gereedskap kan handgereedskap wees, en baie daarvan is aangepas as kraggereedskap, wat deur middel van motore aangedryf word en nie van mensekrag gebruik maak nie. 'n Paar voorbeelde van handgereedskap is hamers, moersleutels en beitels.

## Sien ook 
* Tuingereedskap
* Saag
* Figuursaag
Robin Gibb

duimnael|links|200px|Robin Gibb op die Nederlandse stasie AVRO tydens 'n uitsending van *TopPop* in 1973.

**Robin Hugh Gibb**, (22 Desember 1949 – 20 Mei 2012) was 'n Britse sanger en liedjieskrywer. Hy was lid van die Bee Gees, 'n internasionale bekende sanggroep wat hy saam met sy tweelingbroer, Maurice en ouer broer, Barry gestig het. Hy het ook 'n jonger broer gehad, Andy Gibb, wat 'n solosanger was.

## ‎Ateljeealbums 
* Robin's Reign (1970)
* How Old Are You? (1983)
* Secret Agent (1984)
* Walls Have Eyes (1985)
* Magnet (2003)
* My Favourite Christmas Carols (2006)
* 50 St. Catherine's Drive (2014)
* Sing Slowly Sisters (2015)

## Verwysings
Donna Summer

**LaDonna Adrian Gaines**, beter bekend onder haar verhoognaam **Donna Summer**, was 'n Amerikaanse sangeres en liedjieskryfster wat in die discomusiek-tydperk van die 1970's internasionale bekendheid verwerf het. Haar musikale werk is vyf keer met Amerikaanse *Grammy Awards* bekroon. 

Vir haar unieke musiekstyl het Donna Summer haar veelsydige mezzo-sopraanstem met elektroniese popmusiek gekombineer wat sy saam met haar vervaardigers Giorgio Moroder en Pete Bellotte ontwikkel het. Met treffers soos *Love to Love You Baby*, *I Feel Love*, *Hot Stuff*, *MacArthur Park* of *On The Radio*, wat sy meestal self geskryf het, het Summer in die tweede helfte van die 1970's en in die 1980's internasionale sukses behaal. Dikwels is na haar as die "Koningin van Discomusiek" (*Queen of Disco*) verwys.

Donna Summer was die eerste musikale kunstenaar wat drie keer agtermekaar met dubbelalbums die nommer een op die trefferlys bereik het. Binne 'n tydperk van slegs dertien maande was ook vier van haar enkelsnitte bo-aan die Amerikaanse trefferlys. Haar plateverkope word op 130 miljoen beraam.

Op 17 Mei 2012 is Donna Summer ná 'n langdurige stryd teen longkanker in die ouderdom van 63 jaar in Key West, Florida, oorlede. Summer het saam met haar man Bruce Sudano, met wie sy twee dogters gehad het, 'n huis in Englewood bewoon. 

## Verwysings
Umhlanga Rocks-vuurtoring

duimnael|regs|250px|Die Umhlanga Rocks-vuurtoring
Die **Umhlanga Rocks-vuurtoring** is in 1954 voltooi en staan op die strand by Umhlanga. Dit is onbeman en aktief. Die ronde betontoring is wit onder en rooi bo. Die vuurtoring is 21&nbsp;m hoog en het 'n fokale vlak van 25&nbsp;m bo die hoogwatermerk. 

Die toring het 'n elektriese lig van 600&nbsp;000&nbsp;CD, wat op 'n roterende stelsel gemonteer is en wat 24 seemyl ver gesien kan word, asook 'n vaste rooi lig. Die rooi lig stel skepe buite die Durbanhawe in staat om hul posisie te monitor. As die rooi lig gesien kan word, is die skip te naby aan die kus. 

## Bron 
* Die Suid-Afrikaanse Gids- feite en wenke. Isabel Uys. 2009 

## Verwysings
Richardsbaai-vuurtoring

Die **Richardsbaai-vuurtoring** is geleë op 'n steil oewer naby Meer en See, 3&nbsp;km noordoos van Richardsbaai. Dit is in 1979 in gebruik geneem. Die vuurtoring is uniek aan die Suid-Afrikaanse kus vanweë sy buitengewone ontwerp. Dit is 'n 8&nbsp;m hoë, vierkantige betontoring wat 'n 3&nbsp;m hoë,  ronde gedeelte ondersteun. Toegang tot die bokant van die toring is deur middel van 'n leer in die vierkantige deel.  Die toring is wit geverf, met 'n fokale vlak van 72&nbsp;m bo seevlak, en lewer drie wit flitse elke 15 sekondes.   

## Bron 
* Lighthouses of Eastern South Africa , besoek op 27 Mei 2012

## Verwysings
Kaap Vidal-vuurtoring

Die **Kaap Vidal-vuurtoring** is in 1985 opgerig ongeveer 35&nbsp;km noordnoordoos van St. Lucia. Die vuurtoring is onbeman, aktief en geel – wat 'n goeie kontras skep met die groen bos daaragter.

## Bron 
* Die Suid-Afrikaanse Gids- feite en wenke. Isabel Uys. 2009
Kaap Hermes-vuurtoring

Die **Kaap Hermes-vuurtoring** is in 1905 opgerig en is naby Port St. Johns. Die vuurtoring is beman en aktief.

## Bron 
* Die Suid-Afrikaanse Gids- feite en wenke. Isabel Uys. 2009
Kaap Morgan-vuurtoring

Die **Kaap Morgan-vuurtoring** is in 1964 opgerig. Die vuurtoring is ongeveer 5&nbsp;km oos van Morganbaai aan die Wildekus en is onbeman en aktief.

## Bron 
* Die Suid-Afrikaanse Gids- feite en wenke. Isabel Uys. 2009
Anglo-American-gebou-vuurtoring

Die **Anglo-American-gebou-vuurtoring** is bo-op die 26ste verdieping van die Anglo American-gebou in die Durbanse waterfront. Die vuurtoring is in 1986 gebou en is onbeman en aktief.

## Bron 
* Die Suid-Afrikaanse Gids- feite en wenke. Isabel Uys. 2009
Bergadder

Die **Bergadder** (*Bitis atropos*) is 'n slang wat voorkom in die Kaapse Skiereiland, Sederberg, suidelike kusgebergtes, Drakensberg en Limpopo.

## Voorkoms 
Die slang se kleur wissel van gryslof tot donkerbruin of swart met klein, driehoekige patrone op die lyf en 'n donker pylvomige patroon op die driehoekige kop. Die slange se lengte wissel van 30 - 60&nbsp;cm. 

## Gif 
Die gif is senuvergiftigend (neurotoksies) met 'n spesifieke uitwerking op die optiese en gesigsenuwees. Dit veroorsaak 'n tydelike verlies van smaak en reuk, duiseligheid en ooglede wat hang. Slagoffers sterf nie van die gif nie maar mediese behandeling is nodig. Soos ander adders is die gif ook weefselvernietigend (sitotoksies).

## Sien ook 
* Alfabetiese lys van slange

## Bron 
* Die Suid-Afrikaanse Gids- feite en wenke. Isabel Uys. 2009 

## Verwysings
Lys van slange

[duimnael|regs|230px|Die [Aurora-nagslang.]]
[duimnael|regs|230px|[Bergadder.]]
[duimnael|regs|230px|[Boomslang.]]

[duimnael|regs|230px|[Bruin waterslang.]]
[duimnael|regs|230px|[Gewone luislang.]]
[duimnael|regs|230px|[Glansende erdslangetjie.]]
[duimnael|regs|230px|[Pofadder (slang)|Pofadder.]]

Hier volg 'n alfabetiese lys van **slange**:

## A 
* Albanie-adder
* Anchieta se Kobra
* Aurora-nagslang

## B 
* Bergadder
* Bibron se erdslang
* Boomslang
* Boskobra
* Bruin huisslang
* Bruin waterslang

## C 
## D 
## E 
## F 
## G 
* Gaboenadder
* Geelslang
* Gespikkelde bosslang
* Gevlekte skaapsteker
* Gewone eiervreter
* Gewone luislang
* Gewone slakvreter
* Glansende erdslangetjie
* Groenmamba

## H 
* Horingsman

## I 
## J 
## K 
* Kaapse wolfslang
* Koraalskildneuskobra
* Kortsnoetgrasslang

## L 
## M 
* Molslang
* Mosambiekse spoegkobra

## N 
* Nagadder
* Namakwadwergadder
* Namibduinadder
* Natalse groenslang
* Natalse swartslang

## O 
* Olyfkleurige grasslang
* Olyfslang
* Ongemerkte bergadder

## P 
* Pofadder

## Q 
## R 
* Reuse-erdslang
* Rinkhals
* Rooiadder
* Rooilipslang

## S 
* Savannevoëlslang
* Sebraslang
* Suidelike adder
* Suidelike sypikslang
* Sundevall se graafneusslang
* Swartmamba
* Swartspoegkobra

## T 
* Tabakrolletjie
* Takslang
* Tierslang

## U 
## V 
* Veelhoringadder

## W 
* Westelike streeppenssandslang
* Wipneuskobra
* Wipneusnagadder
* Woestynbergadder

## X 
## Y 
## Z 
## Sien ook 
* Slang
Ou Bluff-vuurtoring

duimnael|regs|300px|Die Ou Bluff-vuurtoring in 1895

Die **Ou Bluff-vuurtoring**, wat ook bekend gestaan het as die **Port Natal-vuurtoring**, was 'n 24&nbsp;m (81 voet) hoë, ronde gietystertoring wat op 23 Januarie 1867 in gebruik geneem en later afgebreek is. Die vuurtoring was geleë op die Bluff, aan die noordekant van die ingang tot die Baai van Natal. In Julie 1922 is die oliebrander vervang met 'n petroleumverdampingsbrander wat ongeveer 150&nbsp;000 CD gelewer het. Op die oggend van 5 Mei 1938 het die Cape Garrison Artillery begin om hul 6 duim-kanonne te vuur vanaf 'n terrein naby die basis van die vuurtoring. Mnr. Cooper het voorgestel dat twee kleiner, outomatiese vuurtorings op ander plekke opgerig word – die een op die terrein van die radiostasie by Brightonstrand en die ander noord van die Bluff.

Die Ou Bluff-vuurtoring is op 16 Oktober 1940 in onbruik gestel en in Junie 1941 afgebreek. Die twee nuwe torings is:
* Die Cooper-vuurtoring by Brightonstrand, wat eers in Julie 1953 gereed was vir gebruik ná vertragings weens die oorlog.
* Die Umhlanga Rocks-vuurtoring, wat in 1954 voltooi is.

## Sien ook 
* Vuurtorings van Suid-Afrika

## Bronne 
* Ingram, Joseph Forsyth, *The colony of Natal; an official illustrated handbook and railway guide*, 1895, J. Causton and sons, pg82 

## Verwysings
Bee Gees

Die **Bee Gees** is Australiese popgroep wat groot sukses in die 1960's en 1970’s behaal het. Die groep het bestaan uit die drie Gibbs-broers, Barry, Maurice en Robin Gibb. Die Bee Gees se totale verkope was meer as 200 miljoen albums wat hulle in uitgelese geselskap soos *Pink Floyd* en *The Rolling Stones* plaas. Naas The Beatles word hulle as die beste Britse liedjieskrywers beskou.

Die groep maak hul deurbraak in 1967 in Engeland met die nommer-een treffer, *Massachusetts*. Hulle word veral onthou vir die musiek van die fliek *Saturday Night Fever*, wat hulle self geskryf én gesing het. Met hulle hoë stemme en vibrato- en falsetto-harmonieë het hulle treffers soos *Jive Talkin’* , *Staying Alive*, *How Deep Is Your Love* en *Night Fever* opgelewer.

## Geskiedenis 
duimnael|links|Die Bee Gees in 1977.

Die groep is om  die tweeling Robin Gibb (1949–2012, sang) en Maurice Gibb (1949–2003, sang, baskitaar en klawerbord) en hul ouder broer Barry Gibb (1946, kitaar en sang) gebou. Hulle is almal op die Maneiland aan die Britse kus gebore.

In die laat 1950s emigreer hulle na Australië, waar hulle hul musiekloopbaan begin. In Januarie 1967 keer hulle na die Verenigde Koninkryk terug, waar hulle roem verwerf. In 1975 trek die broers na Florida in die Verenigde State van Amerika, waar hulle gewoon en albums opgeneem het.

Maurice is in 2003 oorlede en Robin op 20 Mei 2012.

## Albums 
* *The Bee Gees Sing And Play.....* (1965) 
* *Spicks And Specks* (1966) 
* *Bee Gees First* (1967) 
* *Horizontal* (1968) 
* *Rare Precious And Beautiful Vol. 1* (1968) 
* *Idea* (1968) 
* *Rare Precious And Beautiful Vol. 2* (1969) 
* *Odessa* (1969) 
* *Best Of Bee Gees* (1969) 
* *Rare Precious And Beautiful Vol. 3* (1970) 
* *Best Of Bee Gees* (Duitsland, Frankryk, 1970) 
* *Cucumber Castle* (1970) 
* *2 Years On* (1970) 
* *Trafalgar* (1971) 
* *Inception Nostalgia* (Duitsland, Frankryk, 1971) 
* *To Whom It May Concern* (1972) 
* *Life In A Tin Can* (1973) 
* *Best Of Bee Gees Vol. 2* (1973) 
* *Mr. Natural* (1974) 
* *Main Course* (1975) 
* *Children Of The World* (1976) 
* *Bee Gees Gold Vol. 1* (1976) 
* *Here At Last... Bee Gees... Live* (1977) 
* *Birth Of Brilliance* (1978) 
* *Spirits Having Flown* (1979) 
* *Bee Gees Greatest* (1979) 
* *Living Eyes* (1981) 
* *E.S.P.* (1987) 
* *One* (1989) 
* *Tales From The Brothers Gibb* (1990) 
* *Very Best Of Bee Gees* (1990) 
* *High Civilization* (1991) 
* *Size Isn`t Everything* (1993) 
* *Still Waters* (1997) 
* *One Night Only* (1998) 
* *Brilliant From Birth* (1998) 
* *Assault The Vaults* (1998) 
* *This Is Where I Came In (2001) 
* *The Record (2001) 
* *Number Ones (2004)

## Verwysings 
## Eksterne skakels 
* *
Boskobra

Die **Boskobra** (*Naja melanoleuca*) is 'n slang wat voorkom in die bosstreke van KwaZulu-Natal.

## Voorkoms 
Die slang is geelbruin van kleur met donkerder kolle op die rug en lyf met 'n swart stert. Die pens is roomkleurig of geel en die skubbe blink. Die slang maak 'n bakkop wanneer dit bedreig word en word tussen 1.5 - 2.2 lank.

## Gif 
Die gif is senuvergiftigend en onmiddellike behandeling is nodig anders sterf die pasiënt weens verlamming of versmoring. 'n Teengif is beskikbaar.

## Algemeen 
Die slang word maklik met die Swartmamba verwar en is ook 'n goeie swemmer.

## Sien ook 
* Alfabetiese lys van slange

## Bron 
* Die Suid-Afrikaanse Gids- feite en wenke. Isabel Uys. 2009 

## Verwysings
Gaboenadder

Die **gaboenadder** (*Bitis gabonica*) of **koningspofadder** is 'n slang wat in die noordoostelike kusgebied van KwaZulu-Natal voorkom.

## Voorkoms 
duimnael|links|Let op die klein "horingkies" tussen die neusgate en die twee strepe onder die oog.

Die slang is bruin, pienk of perserig van kleur met geometriese patrone op die lyf wat kleurryker is as dié van die pofadder. Die kop is driehoekig en die slang word 0.9 – 1.8&nbsp;m lank.

## Gif 
duimnael|links|Verspreiding in swart

Die gif is sitotoksies d.w.s. weefselvernietigend. Die slang spuit meer gif in sy slagoffer as die pofadder. Mediese behandeling is onmiddellik nodig anders sterf die slagoffer. 'n Teengif is beskikbaar.

## Sien ook 
* Alfabetiese lys van slange

## Bron 
* Die Suid-Afrikaanse Gids- feite en wenke. Isabel Uys. 2009 

## Verwysings
Geelslang

Die **Geelslang** (*Naja nivea*) is 'n slang wat voorkom in die Wes-Kaap, Noord-Kaap, Vrystaat en Oos-Kaap. Die slang word ook die *koperkapel* of *Kaapse kobra* genoem.

## Voorkoms 
Die slang se kleur wissel van geel tot geelbruin gevlek met donker kolle, tot donker rooierig bruin. Die punt van die stert is swarterig. Jong slange het 'n donker keelband wat ligter word namate hulle volwasse raak. Die geelslang maak ook sy kop bak wanneer hy bedreig word en sy lengte wissel van 1.2 – 2&nbsp;m.

## Gif 
Die gif is senuvergiftend en onmiddellike behandeling is nodig anders sterf die slagoffer weens verlamming en versmoring. 'n Teengif is beskikbaar.

## Galery

Naja nivea hooding while swimming 2 - Sonja van Zyl, crop.jpg|Met opgeblase long drywe dié swemmer en maak 'n bakkop soos op land
Kapkobra Webervogelnest Auob Lodge Namibia.jpg|'n Terugtog na 'n jagtog op versamelvoël-neste in suidelike Namibië
Verreaux's Eagle-owl (Bubo lacteus) eating a Cape Cobra (6499637647).jpg|Vroegoggend afgeneem as prooi in die kloue van 'n reuse-ooruil in die Kgalagadi

## Sien ook 
* Alfabetiese lys van slange

## Bron 
* Die Suid-Afrikaanse Gids- feite en wenke. Isabel Uys. 2009 

## Verwysings